- Так, праўда заключаецца ў тым, што М. К. Агінскі быў не радавым паўстанцам і нават не духоўным натхняльнікам як кампазітар, які складаў маршы для паўстанцаў. Ён быў адным з самых актыўных кіраўнікоў Віленскага ачага паўстання, правёў два партызанскія паходы з мэтай стрымаць прасоўванне ворага да Вільні, ён наведаў баявы лагер Касцюшкі ў Варшаве як пасланец Часовай нацыянальнай віленскай рады і раіўся з Касцюшкам аб далейшых дзеяннях, атрымаў яго адабрэнне на свой другі партызанскі паход. А пасля прымаў удзел у апошніх баях Касцюшкі. Дарэчы, і грашовых сродкаў Агінскі ахвяраваў у Вільні больш за ўсіх іншых удзельнікаў паўстання – 160 тысяч злотых і мноства амуніцыі і харчавання.